[ca] La subtitulació és un element essencial a la societat globalitzada actual. Aquest treball se centra en l'ús de la subtitulació en les sèries de comèdia i en l'aprenentatge de llengües estrangeres. És una eina que pot ser molt beneficiosa per millorar el nivell de llengua i adquirir nou vocabulari, sobretot el que forma part dels registres més informals, com ara el del llenguatge col·loquial juvenil. El treball es divideix en dues parts. D'una banda, es proposa observar l'ús d'aquest llenguatge i com s'ha subtitulat a la sitcom Schitt's Creek, a partir de la proposta de tècniques de traducció d'HispaTAV. D'altra banda, es desenvolupa una unitat didàctica en què s'integra la subtitulació com a eina receptiva i productiva, i l'objectiu principal de la qual és adquirir vocabulari i estructures del llenguatge col·loquial juvenil. A la unitat, s'utilitza material de Schitt's Creek, ja que es parteix de la base que utilitzar aquestes sèries de comèdia és molt útil per dur a terme els objectius de la unitat didàctica, perquè són gèneres en què el registre col·loquial està molt present, sovint com a recurs humorístic i de caracterització. A partir d'aquesta anàlisi s'observa que, en aquesta sèrie, hi ha una gran presència de certs trets que atorguen versemblança al text de partida, com l'ús de les interjeccions i de les abreviacions. A més, s'analitza l'ús de les tècniques de traducció i es conclou que les més freqüents són les de reformulació i reducció. De vegades, això suprimeix trets del llenguatge col·loquial juvenil, però també fa que es compensin o hi apareguin de forma diferent en altres subtítols. Amb la unitat proposta, que implementa la traducció audiovisual didàctica, s'utilitzen textos reals, els quals faciliten l'adquisició d'expressions lèxiques del llenguatge col·loquial juvenil, perquè ajuden a contextualitzar-les. Finalment, a partir de la bibliografia d'estudis previs, es conclou que l'ús de la subtitulació a l'aula té molts d'avantatges: es pot usar de forma receptiva, perquè els alumnes millorin la comprensió de l'idioma, i de forma productiva, perquè treballin la redacció i adquireixin noves expressions.

[en] Subtitling is an element essential to today's globalized society. This project focuses on the use of subtitling in sitcoms, and in the teaching of a foreign language. This tool can be very beneficial to improve one's level as well as to learn new vocabulary, including the one that is part of more colloquial registers, such as slang. This project is divided into two parts. On the one hand, the objective is to observe the use of this language and how it has been subtitled in a sitcom, Schitt's Creek, through the use of the HispaTAV translation techniques proposal. On the other hand, a lesson plan is developed, which integrates subtitling as both a productive and a receptive tool. Its main goal is to help the students learn new vocabulary and structures that are used in slang by young people. This lesson plan uses materials derived from Schitt's Creek, as these shows are very useful to achieve its objectives. In this genre, slang is used very heavily, usually as a humorous resource that helps define characters. The results show that, in this sitcom, there are many traits that give the text authenticity, such as interjections and abbreviations. Besides, the use of the translation techniques is analyzed, the conclusion being that the most frequent ones are rewording and reduction. At certain points, this erases some traits of slang, but, they can also be compensated or included differently in another subtitle. With the lesson plan, which implements the use of audiovisual translation is in the classroom, real texts are used, because they make it easier for these lexical expressions to be acquired, as it makes them be contextualized. In addition, based on the bibliography of previous studies, it is concluded that subtitling as an educational tool has several advantages: it can be used receptively, so that students improve their comprehension skills, and productively, so they can work on their writing skills and learn new expressions.